Þann 9 janúar n.k. fáum við FKA konur ( Félag kvenna í atvinnulífinu á suðurlandi ) til okkar góðan gest frá Reykjanesbæ . Guðlaug María Lewis kemur í heimsókn og segir okkur frá skipulagi og framkvæmd Ljósanætur . Frá hugmynd til hátíðar . Tilurð og þróun Ljósanæturhátíðarinnar í 20 ár . - Guðlaug María Lewis er verkefnastjóri menningarmála í Reykjanesbæ . Undanfarinn áratug hefur hún m.a. setið í framkvæmdastjórn Ljósanætur og tekið þátt í undirbúningi og þróun hátíðarinnar . Guðlaug lauk námi í menningarstjórnun frá Háskólanum á Bifröst s.l. vor og fjallaði MA verkefni hennar um viðhorf og upplifun gesta á Ljósanótt . Guðlaug mun fjalla um tilurð hátíðarinnar og lýsa undirbúningi og þróun hennar en Ljósanótt var haldin í 20. sinn árið 2019 . Að erindi Guðlaugar loknu tekur Auður Ottesen við og fer með okkur í smá hópavinnu .